
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind Instituirea si acordarea Medaliei Recunostintei Municipiului Timişoara

Motivul emiterii proiectului de hotărâre


1. Descrierea situatiei actuale

	Pentru a recunoaşte meritele voluntarilor şi ale organizaţiilor de voluntariat, în 1985 ONU a proclamat data de 5 decembrie ca Zi Internaţională a Voluntarilor în slujba dezvoltării sociale şi economice.
Faptul că tot mai mulţi cetăţeni se implică în acţiuni de voluntariat şi că aprecierea celor care aleg să fie voluntari este tot mai mare face dovada maturității sociale şi culturale a cetăţenilor.

2. Schimbari preconizate și rezultate așteptate

Cu toţii ne dorim prosperitate, siguranţă, o cultură bogată şi o viaţă decentă. Iar prin voluntariat orice cetățean poate face schimbarea pe care o dorește în societate. Voluntariatul este o valoare şi o tradiţie veche europeană. Și, cu cât mai mult cetățeni se implică în viața comunității în care locuiesc, cu atât crește coeziunea socială, respectiv calitatea vieții. 
	Medalia recunostintei a Municipiului Timişoara se acorda in semn de recunostinta pentru daruire voluntara si pentru merite deosebite aduse comunitatii.

3. Alte informatii: -

4.       Concluzii
Ţinând cont de cele enumerate mai sus, precum şi de prevederile OG nr. 57/2019, privind Codul administrativ, care precizează la art. 129, alin (7), lit. p si s: “) În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: lit.p - activitățile de administrație social-comunitară, lit.s: alte servicii publice de interes local stabilite prin lege” precum şi alin. (14): „ Consiliul local îndeplinește orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege.”, apreciez ca fiind oportună promovarea proiectului de hotărâre privind Instituirea si acordarea Medaliei Recunostintei Municipiului Timişoara şi supun dezbaterii şi aprobării Consiliului Local documentaţia aferentă.

